**Arany János Tehetséggondozó Program: pályázati felhívás 8. évfolyamosoknak**

2024. szeptember 16.

A Belügyminisztérium a 2024/2025. tanév rendjéről szóló 32/2024. (VIII. 8.) BM rendelet, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet alapján pályázatot hirdet a 2024/2025. tanévben 8. évfolyamon tanuló diákok számára a hátrányos helyzetű, tehetséges diákok továbbtanulását segítő **Arany János Tehetséggondozó Programban való részvételre**.

**A Tehetséggondozó Programba jelentkezhet minden olyan tanuló, aki**

**a)** tanulói jogviszonyban áll, és a középiskola kilencedik évfolyamára jelentkezik abban a tanévben, amelyben a pályázat meghirdetésre kerül, és

**b)** az e pontban meghatározott valamelyik feltételnek megfelel: ba) rendszeres gyermekvédelmi kedvezményben részesül,

bb) a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 53. §-a szerint gyermekvédelmi szakellátás otthont nyújtó ellátási formájában részesülő nevelésbe vett, vagy a programba történő jelentkezés időpontjában ideiglenes hatállyal elhelyezett,

bc) a család- és gyermekjóléti szolgálat Gyvt. 40. §-a szerinti, az általános iskola és a szülő kezdeményezésére elkészített javaslat alapján rászorult, azzal, hogy a család- és gyermekjóléti szolgálatnak a rászorultság kérdésében annak alapján kell döntenie, hogy kellett-e az Arany János Tehetséggondozó Programba történő jelentkezést megelőző három éven belül a Gyvt. 39. §-a alapján az érintett tanuló érdekében intézkednie,

bd) a szülő vagy a családba fogadó gyám alacsony foglalkoztatottsága esetén, ha a gyermeket nevelő szülők bármelyikéről vagy a családba fogadó gyámról megállapítható, hogy a pályázat benyújtása időpontjában a szociális igazgatásról és a szociális ellátásokról szóló 1993. évi III. törvény 33. §-a szerinti aktív korúak ellátására jogosult vagy a pályázat benyújtásának időpontját megelőző 16 hónapon belül legalább 12 hónapig álláskeresőként nyilvántartott személy,

be) lakóhelye, ennek hiányában tartózkodási helye a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet értelmében kedvezményezett településen található,

bf) lakóhelye, ennek hiányában tartózkodási helye nem kedvezményezett, de a települési lakónépességi adatok alapján ötezer főt meg nem haladó állandó lakosságszámmal rendelkező településen található és a programba történő jelentkezés időpontjában a szociális igazgatásról és a szociális ellátásokról szóló 1993. évi III. törvény 45. § (1) bekezdés a)-d) pontjában foglalt valamelyik célra nyújtott települési támogatásban vagy a jelentkezés időpontját megelőző 6 hónapon belül rendkívüli települési támogatásban részesül.

A programba bevont intézmények a hátrányos helyzetű tanulókat azonos felvételi pontszám esetén kötelesek előnyben részesíteni a felvétel során.

**A program célja:**

Az Arany János Tehetséggondozó Program keretében lehetőség nyílik arra, hogy a hátrányos helyzetű tehetséges gyerekek olyan középiskolákban, kollégiumokban tanuljanak, nevelődjenek, amelyek célul tűzték ki a tehetséggondozást és a felsőfokú tanulmányokra való eredményes felkészítést.

**Az általános iskola által benyújtott pályázatokat a programhoz tartozó középiskolák bírálják el.**

A tanulók

* a tanév rendjéről szóló rendeletben meghatározott időpontban (2025. január 17-én, illetve pótló válogatási eljárás során 2025. január 24-én) − egy nem szaktárgyi jellegű − felvételi eljárást megelőző válogatáson vesznek részt: egy elbeszélgetést követően fogalmazást írnak és képességeket vizsgáló feladatlapokat töltenek ki.
* A tanulóknak e mellett részt kell venniük a kilencedik évfolyamra felvételiző tanulók számára szervezett központi írásbeli felvételi vizsgán abban az intézményben, amely intézménybe az Arany János Tehetséggondozó Program keretében első helyen kérik a felvételüket. A központi írásbeli felvételi vizsga egy magyar nyelv és egy matematika feladatlap kitöltéséből áll. A vizsgák időpontját a tanév rendjéről szóló rendelet határozza meg: 2025. január 18. 10.00 óra (pótló központi írásbeli felvételi vizsga 2025. január 28. 14.00 óra).

A sikeresen teljesítő tanulók megyéjük Arany János Tehetséggondozó Programot működtető középiskolájába, illetve kollégiumába nyerhetnek felvételt, és speciális program alapján készülhetnek fel a felsőfokú továbbtanulásra. A tanulók egyéves előkészítő évfolyam, az iskola helyi tantervében foglaltak és az érettségi vizsgaszabályzatban előírt feltételek teljesítése esetén tehetnek érettségi vizsgát. Az előkészítő évfolyamon a diákok emelt szintű anyanyelvi és idegen nyelvi oktatásban, matematika- és digitális kultúra oktatásban, önismereti, személyiség- és képességfejlesztő, kommunikációs és tanulás-módszertani programokban vesznek részt. A Programban tanuló diákok felkészülhetnek az emelt szintű idegen nyelvi érettségi vizsgára (C típusú középfokú nyelvvizsgával egyenértékű nyelvtudást szerezhetnek) elsősorban angol nyelvből, a nemzetközi ECDL/ICDL számítástechnikai vizsgával egyenértékű tudást szerezhetnek a digitális kultúra területén, mindemellett térítésmentesen szerezhetnek gépjármű-vezetői jogosítványt. A tanulók ösztöndíj-támogatásban részesülnek, amelynek összege 9/AJTP előkészítő évfolyamon egységesen 15 000 Ft/hó, a további 9-12. évfolyamokon tanulmányi eredményüktől függően, 4,0 tanulmányi átlageredménytől 20 000 Ft, 4,31 átlageredménytől 30 000 Ft, 4,71 tanulmányi átlageredmény felett 40 000 Ft/tanuló/hónap. A program résztvevői valamennyien kollégisták lesznek.

**Pályázni a pályázati felhívás hiánytalanul kitöltött űrlapjainak beküldésével lehet, amelyek a programban már részt vevő középiskolákban szerezhetők be, vagy letölthetők a Belügyminisztérium honlapjáról**(www.kormany.hu / Belügyminisztérium / Közérdekű adatok / Közérdekű információk és adatok), valamint az Oktatási Hivatal honlapjáról (www.oktatas.hu / Köznevelés / Aktuális tanév eseményei).

**A pályázatnak tartalmaznia kell:**

a. [a nevelőtestület támogató nyilatkozatát](https://www.oktatas.hu/pub_bin/dload/kozoktatas/AJP/AJTPTanuloiPaly1_sz_melleklet2024_nevelotestuleti_nyilatkozat.doc) [(1. sz. melléklet)](https://www.oktatas.hu/pub_bin/dload/kozoktatas/AJP/AJTPTanuloiPaly1_sz_melleklet2024_nevelotestuleti_nyilatkozat.doc),

b. [a szülő nyilatkozatát arról, hogy elfogadja és támogatja az 5 éves nevelést, oktatást és a kollégiumi ellátást](https://www.oktatas.hu/pub_bin/dload/kozoktatas/AJP/AJTPTanuloiPaly2_sz_melleklet2024_szuloi_nyilatkozat.doc) [(2. sz. melléklet)](https://www.oktatas.hu/pub_bin/dload/kozoktatas/AJP/AJTPTanuloiPaly2_sz_melleklet2024_szuloi_nyilatkozat.doc),

c. [a tanuló személyi adatlapját (3. sz. melléklet)](https://www.oktatas.hu/pub_bin/dload/kozoktatas/AJP/AJTPTanuloiPaly3_sz_melleklet2024_tanulo_szemelyi_adatlapja.doc),

d. [azt, hogy a programban részt vevő intézmények közül melyekbe kéri a felvételét (4. sz. melléklet)](https://www.oktatas.hu/pub_bin/dload/kozoktatas/AJP/AJTPTanuloiPaly4_sz_melleklet2024.doc),

e. a szociális helyzetet igazoló hivatalos dokumentum fénymásolatát (a jegyző igazolása a hátrányos helyzet megállapításáról vagy a rendszeres gyermekvédelmi kedvezményre való jogosultságról vagy az ideiglenes hatállyal történő elhelyezésről),

f. [vagy az illetékes gyermekjóléti szolgálat − az általános iskola és a szülő kezdeményezésére elkészített – javaslatát a tanuló rászorultságára vonatkozóan abban az esetben, ha a h. pontban foglalt igazolás kiállításának feltételei nem állnak fenn (5. számú melléklet)](https://www.oktatas.hu/pub_bin/dload/kozoktatas/AJP/AJTPTanuloiPaly5_sz_melleklet2024.doc).

(Kérjük a tanulót, önéletrajzában mutassa be életkörülményeit, családi hátterét; eddig elért iskolai, művészeti és sporteredményeit; hobbiját, érdeklődési körét; a jövőjével kapcsolatos elképzeléseit; valamint írja le, hogy miért akar az Arany János Tehetséggondozó Programban részt venni.)

**A programban részt vevő intézmények/intézménypárok (középiskolák és kollégiumok) közül hármat lehet megjelölni, melyek közül a tanulók elsősorban a lakóhely szerinti megye intézményébe nyerhetnek felvételt.**

A pályázónak külön jelentkezési lap benyújtásával egyénileg kell jelentkeznie a központi írásbeli vizsgára 2024. december 2-áig. A központi írásbeli felvételi vizsga jelentkezési lapja 2024. november 15-ét követően lesz elérhető az Oktatási Hivatal honlapján ([www.oktatas.hu](https://www.oktatas.hu/)).

A jelentkezési lapot abba az intézménybe kell benyújtani, amely intézménybe a tanuló az Arany János Tehetséggondozó Program keretében első helyen kéri a felvételét.

**Az Arany János Tehetséggondozó Programra történő pályázatot legkésőbb 2024. december 9-éig**(a postára adást igazoló bélyegző dátuma) **postai úton kell eljuttatni az első helyen kiválasztott középiskola címére.**

**Kérjük, hogy a borítékra írják rá: "Arany János Tehetséggondozó Program".**

A határidőn túl érkezett vagy formailag hibás pályázatokat az intézmény nem értékeli.

**A pályázat eredményéről 2025. február 7-éig a középiskola tájékoztatja a jelentkezőket.**

A pályázat eredményéről történt értesítés után 2025. február 20-áig a középfokú felvételi eljárás keretében a programba jelentkező valamennyi tanulónak felvételi jelentkezést kell benyújtania. A felvételi dokumentumok közül a Tanulói adatlapot az Oktatási Hivatalhoz elektronikusan kitöltve, ügyfélkapun keresztül, a Jelentkezési lapo(ka)t pedig a középiskolá(k)ba, az intézmény(ek) által megadott címre kell elküldeni. (A 2025. február 7-éig esetleg elutasító határozatot kapott tanulók is − más tanuló visszalépése esetén − bekerülhetnek az Arany János Tehetséggondozó Programba.)

A pályázattal kapcsolatban további felvilágosítást kaphatnak a programban részt vevő **intézmények programfelelőseitől** vagy a Belügyminisztérium Köznevelési Államtitkársága Köznevelés-igazgatási Főosztályán Spohn Beáta referenstől (beata.spohn@bm.gov.hu).

**A program leírása letölthető:**

* [Arany János Tehetséggondozó Program kerettanterve](https://www.oktatas.hu/kozneveles/kerettantervek/2020_nat/AJTP_kerettantervek)
* [Az Arany János Tehetséggondozó Program kollégiumi tevékenység- és foglalkozásrendszere](https://www.oktatas.hu/pub_bin/dload/kozoktatas/kerettanterv/AJTP_kollegium_KNOAP_melleklet.docx)

A program keretében az alábbi köznevelési intézményekbe kérhetik a tanulók felvételüket:

|  |  |  |
| --- | --- | --- |
| **Balassagyarmati Balassi Bálint****Gimnázium**Programfelelős: Pénzes AttilaOM azonosító: 0322842660 Balassagyarmat,Deák Ferenc utca 17.Tel: +36 35 300-011www.balassi-bgy.edu.huPartnerintézmény:Madách Imre Kollégium,Balassagyarmat  | **Bonyhádi Petőfi Sándor Evangélikus****Gimnázium, Kollégium, Általános****Iskola és Alapfokú Művészeti Iskola**Programfelelős: Gűth TamásOM azonosító: 0363787150 Bonyhád, Kossuth Lajos utca 4.Tel: +36 74 451-719www.pseg.hu   | **Egri Szilágyi Erzsébet Gimnázium és****Kollégium**Programfelelős: Antal AndreaOM azonosító: 0315983300 Eger, Ifjúság út 2.Tel: +36 36 324-808www.szilagyi-eger.hu    |
| **Eötvös József Gimnázium és****Kollégium**Programfelelős: Barsi ÉvaOM azonosító: 2011732890 Tata, Tanoda tér 5.Tel: +36 34 587-568www.eotvos-tata.edu.hu    | **Földes Ferenc Gimnázium**Programfelelős: Kovács AttilánéOM azonosító: 0293793525 Miskolc, Kelemen Didák utca 5.Tel: +36 46 508-459www.ffg.huPartnerintézmény:Miskolci Petőfi Sándor KözépiskolaiFiúkollégium Teleki TehetséggondozóKollégium Tagintézménye, Miskolc  | **Jurisich Miklós Gimnázium és****Kollégium**Programfelelős: Bancsó Andrea OM azonosító: 0367259730 Kőszeg, Hunyadi János utca 10.Tel: +36 94 360-131www.jurisich-koszeg.edu.hu   |
| **Kaposvári Táncsics Mihály****Gimnázium**Programfelelős: Tóthné BerzsánGabriellaOM azonosító: 0341417400 Kaposvár,Bajcsy-Zsilinszky utca 17.Tel: +36 82 512-128www.tancsics.huPartnerintézmény:Kaposvári Klebelsberg KözépiskolaiKollégium | **Kecskeméti Katona József****Gimnázium**Programfelelős: Ködmön András OM azonosító: 0279446000 Kecskemét, Dózsa György út 3.Tel: +36 76 481-583www.kjg.huPartnerintézmény:Kecskeméti Táncsics MihályKözépiskolai Kollégium | **Kisvárdai Bessenyei György****Gimnázium és Kollégium**Programfelelős: Csörszné Tar Enikő OM azonosító: 0336484600 Kisvárda, Iskola tér 2.Tel: +36 45 410-045www.besi.hu    |
| **Mezőberényi Petőfi Sándor****Evangélikus Gimnázium, Kollégium****és Általános Iskola**Programfelelős: Debreczeni GáborOM azonosító: 0283755650 Mezőberény, Petőfi Sándor út13-15.Tel: +36 66 515-578www.psgsuli.hu  | **Neumann János Gimnázium,****Technikum és Kollégium**Programfelelős: Dr. Löveiné HadnagyKatalinOM azonosító: 0316033300 Eger, Rákóczi út 48.Tel: +36 36 536-070, +36 36 325-311www.nejanet.huPartnerintézmény:Egri Szilágyi Erzsébet Gimnázium ésKollégium | **Nyíregyházi Zrínyi Ilona Gimnázium****és Kollégium**Programfelelős: Nagy AndreaOM azonosító: 0336524400 Nyíregyháza,Széchenyi utca 29-37.Tel: +36 42 500-567www.ujweb.zrinyinyh.hu   |
| **Pécsi Leőwey Klára Gimnázium**Programfelelős: Béresné TímárAndreaOM azonosító: 0273977621 Pécs, Szent István tér 8-10.Tel: +36 72 518-460www.leoweypecs.huPartnerintézmény:Pécsi Kodály Zoltán Kollégium | **Révai Miklós Gimnázium és****Kollégium**Programfelelős: Kovács CsabaOM azonosító: 0306959021 Győr, Jókai Mór út 21.Tel: +36 96 526-044www.revai.hu   | **Sárospataki Árpád Vezér Gimnázium****és Kollégium**Programfelelős: Dusicza ErikaOM azonosító: 0292803950 Sárospatak, Arany János utca 3-7.Tel: +36 47 312-140www.avgsp.hu  |
| **Szegedi Radnóti Miklós Kísérleti****Gimnázium**Programfelelős: Plugor MagorOM azonosító: 0297436720 Szeged, Tisza Lajos krt. 6-8.Tel: +36 62 548-936www.radnoti-szeged.edu.huPartnerintézmény:Szegedi Városi Kollégium   | **Székesfehérvári Kodály Zoltán****Általános Iskola, Gimnázium és****Alapfokú Művészeti Iskola**Programfelelős: Dávidné HorváthEnikőOM azonosító: 0300468000 Székesfehérvár, Béke tér 4.Tel.: +36 22 500-065www.kodalyszfvar.huPartnerintézmény:Székesfehérvári József AttilaKözépiskolai Kollégium | **Tóth Árpád Gimnázium**Programfelelős: Barta ErzsébetOM azonosító: 0311994024 Debrecen, Szombathi Istvánutca 12.Tel: +36 52 411-225www.totharpadgimnazium.comPartnerintézmény:Gulyás Pál Kollégium, Debrecen   |
| **Türr István Gimnázium és Kollégium**Programfelelős: Takácsné MolnárMariannaOM azonosító: 0371858500 Pápa, Fő utca 10.Tel: +36 89 324-394www.turrgimnazium.hu  | **Varga Katalin Gimnázium**Programfelelős: Cihat AnnamáriaOM azonosító: 0359905000 Szolnok, Szabadság tér 6.Tel: +36 56 512-240www.varga-szolnok.edu.huPartnerintézmény:Szolnok Városi TehetséggondozóSzakkollégium |  |